**HYSBYSIAD PREIFATRWYDD MONTE BRE (sef Hysbysiad Prosesu Teg)**

Mae’r Hysbysiad Preifatrwydd hwn yn esbonio sut rydym yn prosesu eich data personol, beth rydym yn ei wneud ag ef, gyda phwy rydym yn ei rannu a pha hawliau yw eich hawliau chi.

**1. Pwy ydym ni:**

Mae Monte Bre yn gynllun o fewn Tai Gogledd Cymru, sef y 'Rheolwr Data'. I gael rhagor o fanylion am sut mae Tai Gogledd Cymru yn prosesu eich data personol, gweler Hysbysiad Preifatrwydd llawn Tai Gogledd Cymru @  [https://www.nwha.org.uk/cy/amdanom-ni/diogelu-data/](https://www.nwha.org.uk/about-us/data-protection/).

**Am Monte Bre**

Rydyn ni'n eich helpu chi trwy ddarparu llety a chymorth er budd eich lles meddyliol

Mae Monte Bre yn darparu llety â chymorth i chi os oes gennych angen tai ac yn gwella o broblem iechyd meddwl hirdymor neu os oes gennych broblem o’r fath.

Os cewch eich cyfeirio atom gan y Grant Cynnal Tai a'ch bod am weithio gyda ni, byddwn yn rhoi esboniad llawn i chi o'n gwasanaeth mewn cyfarfod ag aelod o staff a byddwn yn ysgrifennu Cynllun Cymorth personol gyda chi.

Rydym yn cynnal cyfarfodydd wythnosol gyda chi i drafod eich cymorth ac adolygu a diwygio eich Cynllun Cymorth wrth i'ch anghenion newid, i wneud yn siŵr eich bod yn symud tuag at gyflawni mwy o annibyniaeth.

**Yn ôl eich anghenion personol, gallwn eich cefnogi i:**

* datblygu sgiliau byw'n annibynnol da fel coginio, siopa a glanhau
* dod yn hyderus wrth reoli eich arian drwy gyllidebu
* mynediad at iechyd a gofal cymdeithasol
* cysylltu â sefydliadau perthnasol eraill am gymorth a chyngor
* mynediad at addysg, cyflogaeth, hyfforddiant a chyfleoedd gwirfoddol
* dod yn rhan o gymuned ehangach
* cwblhau ceisiadau tai a chysylltu â landlordiaid a hosteli
* paratoi a symud ymlaen i'ch llety eich hun
* adeiladu perthnasoedd iach, a gwneud yn siŵr nad oes unrhyw wahaniaethu yn eich erbyn

Wrth i chi symud ymlaen, byddwn yn eich cefnogi wrth i chi gynllunio ar gyfer y dyfodol a'ch helpu gyda cheisiadau tai. Yn ystod eich amser gyda ni, rydym wedi ymrwymo i sicrhau eich diogelwch corfforol ac emosiynol ac yn cynnig mynediad i gefnogaeth staff rhwng 9am a 5pm o ddydd Llun i ddydd Gwener.

Darperir gwasanaethau yn unol â’r corff comisiynu Cyngor Bwrdeistref Sirol Conwy, sy’n rheolydd data yn eu rhinwedd eu hunain, gweler  [https://www.conwy.gov.uk/cy/Council/Access-to-Information/Privacy-Notices/How-Conwy-County-Borough-Council-uses-your-Information.aspx](%20https://www.conwy.gov.uk/cy/Council/Access-to-Information/Privacy-Notices/How-Conwy-County-Borough-Council-uses-your-Information.aspx%20) am fwy o fanylion.

**2. Sut rydym yn casglu gwybodaeth amdanoch chi**

**Pan fyddwch chi'n rhyngweithio â ni'n uniongyrchol:** Gallai hyn fod os ydych chi'n gofyn i ni am ein gweithgareddau, yn cofrestru gyda ni ar gyfer digwyddiad, yn gofyn cwestiwn am wasanaethau cymorth, yn cael mynediad i'n gwasanaethau cymorth neu fel arall yn darparu eich gwybodaeth bersonol i ni. Mae hyn yn cynnwys pan fyddwch yn ein ffonio, yn ymweld â'n gwefan, yn anfon neges, yn cysylltu â ni drwy'r post, neu'n bersonol.

**Pan fyddwch yn rhyngweithio â ni trwy drydydd parti neu ein partneriaid:** Gallai hyn fod yn atgyfeiriad gan eich awdurdod lleol neu asiantaeth bartner arall sy'n gweithio gyda ni. Yn yr achosion hyn, byddwn wedyn yn cysylltu gyda chi'n uniongyrchol i gynnig ein gwasanaethau i chi.

**3. Gwybodaeth rydym yn ei gasglu amdanoch chi**

Gall y data personol rydym yn ei gasglu amdanoch amrywio, yn dibynnu ar amgylchiadau eich achos a’n hymwneud â’r achos. Fodd bynnag, fel arfer gallwch ddisgwyl i ni gasglu eich:

* enw;
* manylion cyswllt;
* dyddiad geni;
* perthynas agosaf;
* plant;
* rhyw;
* yswiriant gwladol;
* manylion banc neu gerdyn credyd (lle byddwch yn darparu'r rhain i wneud taliad);
* manylion gweithgareddau ar ein gwefan(nau) ac am y ddyfais a ddefnyddiwch i gael mynediad at y rhain, er enghraifft eich cyfeiriad IP a’ch lleoliad daearyddol;
* anghenion iechyd, gofal cymdeithasol a chymorth;
* gwybodaeth oed, cyfeiriadedd rhywiol, crefydd a chredoau, cenedligrwydd ac ethnigrwydd (at ddibenion monitro cydraddoldeb);
* troseddau;
* iechyd/meddygol;
* manylion anabledd;
* dewisiadau iaith;
* statws cyflogaeth, lles a sefyllfa ariannol;
* hanes tai; a
* gwybodaeth gefndir (h.y. hanes personol a theuluol).

Nid ydych dan unrhyw rwymedigaeth i ddarparu gwybodaeth o’r fath. Fodd bynnag, mae’r wybodaeth uchod yn cael ei ystyried angenrheidiol i ddarparu gwasanaethau cefnogaeth i chi ac os ydych yn dewis peidio darparu’r wybodaeth y gofynnir amdani, bydd yn effeithio ar y gwasanaeth(au) y gallwn eu darparu .

**Recordio Galwadau**

Bydd pob galwad gaiff ei phrosesu trwy ein Ap Cwmwl BT yn destun recordio galwad (i mewn ac allan). Prif bwrpas recordio galwadau yw ar gyfer hyfforddiant ac ymwybyddiaeth.

Bydd galwadau wedi'u recordio hefyd cael eu defnyddio ar gyfer monitro ansawdd a/neu drin cwynion ac i amddiffyn staff rhag ffug honiadau ymosodol, amhriodol, neu galwyr blinderus ac fel tystiolaeth mewn Achosion Ymddygiad Gwrthgymdeithasol (YGG).

Fel arfer, bydd galwadau wedi’i recordio yn cael ei gadw am 90 diwrnod, oni bai bod y recordiad yn cael ei lawrlwytho i’w ddefnyddio ar gyfer un neu fwy o'r dibenion uchod – ac mewn achosion o’r fath bydd yn ddarostyngedig i Bolisi Cadw Data a Dogfennau Tai Gogledd Cymru at y diben hynny.

Mae TGC yn prosesu data cofnodi galwadau yn unol â’i Bolisi Recordio Galwadau a deddfwriaeth Diogelu Data.

**Gallwn hefyd gasglu:**

* Fideo teledu cylch cyfyng (gan gynnwys recordiadau sain) yn ein cynlluniau at ddibenion diogelu staff ac eraill.
* Unrhyw ddata personol perthnasol arall y dewisoch ei ddarparu i ni.

**Data Categori Arbennig**

Mae rhai mathau o’r wybodaeth bersonol a gasglwn yn cael eu dosbarthu fel data ‘categori arbennig’ o dan gyfreithiau diogelu data. Enghreifftiau o'r math hwn o ddata sensitif fyddai gwybodaeth am iechyd, hil, credoau crefyddol, safbwyntiau gwleidyddol, aelodaeth o undeb llafur, bywyd rhywiol neu rywioldeb neu wybodaeth enetig/biometrig.

Pan fyddwn yn casglu data categori arbennig perthnasol amdanoch, rydym yn dibynnu ar yr amod dibenion Diogelu Cymdeithasol o dan Erthygl 9 (2) (b) o’r GDPR, ac Atodlen 1 Rhan 1 (1) o Ddeddf Diogelu Data 2018 ar gyfer y math hwn o ddata a data trosedd.

Pan fyddwn yn casglu gwybodaeth am gydraddoldeb ac amrywiaeth (hil, tarddiad ethnig, credoau crefyddol/athronyddol, data anabledd a chyfeiriadedd rhywiol), rydym yn dibynnu ar Atodlen 1 Rhan 2 (8) o Ddeddf Diogelu Data 2018 (cyfle cyfartal neu driniaeth gyfartal) fel hyn gan fod y math yma o ddata yn cael ei ddefnyddio wrth adrodd i Lywodraeth Cymru a bwydo i mewn i’r ymagwedd strategol rhanbarthol o hyrwyddo cydraddoldeb ac amrywiaeth trwy rannu data adrodd gyda Phartneriaeth Cydraddoldeb Landlordiaid Cymdeithasol Cofrestredig Gogledd Cymru (NWREP).

**4. Sut y defnyddir eich gwybodaeth**

Mae Tai Gogledd Cymru yn defnyddio’r wybodaeth a roddwch i ni at un neu fwy o’r dibenion canlynol:

* darparu'r gwasanaethau neu'r wybodaeth y gofynnoch amdanynt ;
* cadw cofnod o'ch perthynas â ni;
* ymateb i neu gyflawni unrhyw geisiadau, cwynion neu ymholiadau a wnewch i ni;
* deall sut y gallwn wella ein gwasanaethau neu wybodaeth drwy gynnal dadansoddiadau ac ymchwil ;
* rheoli ein gweithgareddau/ digwyddiadau;
* gwirio am fanylion cyswllt wedi'u diweddaru yn erbyn ffynonellau trydydd parti fel y gallwn gadw mewn cysylltiad os byddwch yn symud;
* anfon gohebiaeth atoch a chyfathrebu â chi;
* prosesu ceisiadau am gyllid a gweinyddu ein rôl yn y prosiectau sy’n cael eu hariannu gennym;
* cynhyrchu adroddiadau ar ein gwaith, gwasanaethau a gweithgareddau;
* diogelu ein staff a gwirfoddolwyr;
* cynnal diwydrwydd dyladwy;
* rheoli ansawdd ;
* archwilio a gweinyddu ein cyfrifon;
* cyflawni contractau rhyngoch chi a ni;
* bodloni ein rhwymedigaethau cyfreithiol i reoleiddwyr, y llywodraeth a/neu gyrff gorfodi’r gyfraith;
* sefydlu, amddiffyn neu orfodi hawliadau cyfreithiol; a/neu
* cyflawni buddiant cyfreithlon

**5. Gyda phwy gaiff eich gwybodaeth ei rannu a pham**

Mae Tai Gogledd Cymru yn gweithio mewn partneriaeth â’r asiantaethau canlynol a bydd yn rhannu eich gwybodaeth gyda nhw fel rhan o ddarparu ein gwasanaeth(au) i chi:

|  |  |  |
| --- | --- | --- |
| **Sefydliad** | **Pam** | |
| **Bwrdd Iechyd Prifysgol Betsi Cadwaladr (BIPBC)** | Ar gyfer unrhyw gefnogaeth y cytunwyd arni gyda chi ynghylch eich iechyd. | |
| **Colegau a lleoedd sgiliau a dysgu** | Ar gyfer wybodaeth ychwanegol (lle rydych wedi cofrestru ar gwrs) a chyfleoedd dysgu perthnasol. | |
| **Bwrdd Iechyd Prifysgol Betsi Cadwaladr (BIPBC) – CPNS** | Ar gyfer unrhyw gefnogaeth y cytunwyd arni gyda chi ynghylch eich iechyd meddwl. | |
| **Tîm Iechyd Gwell Gwasanaethau Cymdeithasol Cyngor Conwy – Gweithwyr Cymdeithasol** | Ar gyfer unrhyw gefnogaeth y cytunwyd arni gyda chi ynghylch eich lles. | |
| **Cyngor Bwrdeistref Sirol Conwy – y Corff Comisiynu** | | Unrhyw wybodaeth yn ymwneud â chontract y Grant Cynnal Tai gan gynnwys; data canlyniadau, ystod o ddangosyddion perfformiad a gwybodaeth ariannol gysylltiedig yn ymwneud â'r grant a ddyrennir gan y Cyngor. | |
| **Cyngor Gwasanaethau Gwirfoddol Conwy (CGGC)** | Er mwyn eich cefnogi i gael mynediad at gyfleoedd gwirfoddoli | |
| **Cyfle** | | Er mwyn eich cefnogi i gael mynediad at gyfleoedd gwirfoddoli | |
| **Adran Gwaith a Phensiynau (DWP)** | | Derbyn taliadau rhent/budd-dal / Atal digartrefedd. | |
| **NEWREP** | | Ar gyfer dibenion bwydo i mewn i'r dull strategol rhanbarthol o hyrwyddo cydraddoldeb ac amrywiaeth trwy rannu data adrodd gyda Phartneriaeth Cydraddoldeb Landlordiaid Cymdeithasol Cofrestredig Gogledd Cymru (NWREP). | |
| **Gwasanaeth Tân ac Achub Gogledd Cymru** | Ar gyfer cyfeirio perthnasol at ddiogelwch tân ac unrhyw atgyfeiriadau angenrheidiol i hybu iechyd a diogelwch y cynllun. | |
| **Heddlu Gogledd Cymru** | Cynorthwyo gydag unrhyw atal a chanfod trosedd ac er diogelwch cymunedol a diogelwch y cynllun. | |
| **Llywodraeth Cymru** | | Er mwyn cael mynediad at arian cyhoeddus a dangos tystiolaeth o'r defnydd o arian, rhannu ystadegau ac adrodd. | |

Gall Tai Gogledd Cymru hefyd ddatgelu gwybodaeth bersonol os yw’n ofynnol gwneud hynny yn ôl y gyfraith neu os yw’n credu’n ddidwyll bod angen gweithredu o’r fath yn ôl y gyfraith.

Lle mae pryderon diogelu am eich lles chi neu les rhywun arall, yn enwedig lles plentyn, (lle bo hynny’n bosibl) byddwn yn siarad â chi yn gyntaf cyn cymryd camau i rannu gwybodaeth â’r awdurdod priodol.

**6. Am ba mor hir rydym yn cadw eich gwybodaeth**

Bydd Tai Gogledd Cymru ond yn cadw eich gwybodaeth am gyhyd ag sy’n rhesymol ac angenrheidiol ar gyfer y gweithgaredd perthnasol, a all fod er mwyn cyflawni ein rhwymedigaethau cyfreithiol (h.y. cyfnod cadw statudol). Fel safon, byddwn yn cadw gwybodaeth bersonol ar eich cofnod gyda ni am 7 mlynedd neu am gyfnod amhenodol, lle mae pryderon diogelu.

**7. Sut rydym yn cadw eich gwybodaeth yn ddiogel**

Mae Tai Gogledd Cymru yn rhoi pwys mawr ar ddiogelwch eich gwybodaeth. Mae gennym fesurau diogelwch corfforol, technegol a threfniadol ar waith i amddiffyn rhag mynediad amhriodol, colli, camddefnyddio a newid data personol sydd o dan ein rheolaeth (er enghraifft, mae ein polisïau diogelwch a phreifatrwydd yn cael eu hadolygu a’u gwella o bryd i’w gilydd yn ôl yr angen a dim ond personél awdurdodedig sydd yn cael mynediad at eich gwybodaeth bersonol).

**8. Sail gyfreithlon ar gyfer defnyddio eich gwybodaeth**

**Cyflawni contract / cymryd camau ar eich cais i baratoi ar gyfer ymrwymo i gontract**

Fel arfer, dyma fydd y sail y byddwn yn dibynnu arni wrth brosesu eich data personol er mwyn darparu gwasanaeth i chi neu gyflawni ein rhwymedigaethau o dan gytundeb sydd gennym gyda chi, neu pan fyddwn yn ymrwymo i gontract gyda chi.

**Rhwymedigaeth Gyfreithiol**

Mewn rhai amgylchiadau, er enghraifft pan fyddwch yn ymuno â’n cynllun/gwasanaeth, mae rhwymedigaeth gyfreithiol arnom i gynnal gwiriadau hunaniaeth er mwyn atal twyll. Fel Landlord Cymdeithasol Cofrestredig mae gennym hefyd ddyletswyddau penodol a osodir arnom gan y gyfraith, fel Iechyd a Diogelwch, sy'n ei gwneud yn ofynnol i ni gasglu a phrosesu data personol er mwyn cydymffurfio â'r rhwymedigaethau cyfreithiol hynny.

**Buddiannau cyfreithlon**

Mae gennym sail i ddefnyddio eich gwybodaeth bersonol os yw’n rhesymol angenrheidiol i ni wneud hynny, ar yr amod bod yr hyn y defnyddir y wybodaeth ar ei gyfer yn deg ac nad yw’n effeithio’n ormodol ar eich hawliau.

Enghraifft o brosesu er ein buddiannau cyfreithlon fyddai pan fyddwn yn cysylltu â chi i gynnig ein gwasanaethau, yn dilyn atgyfeiriad a dderbyniwyd gan drydydd parti.

Rydym ond yn dibynnu ar fuddiannau cyfreithlon pan fyddwn yn ystyried nad yw unrhyw effaith bosibl arnoch chi (cadarnhaol a negyddol), pa mor ymwthiol ydyw o safbwynt preifatrwydd a’ch hawliau o dan gyfreithiau diogelu data yn diystyru ein buddiannau ni (neu eraill) yn ein defnydd o’ch gwybodaeth yn y modd hwn.

**Cydsyniad**

Dibynnir ar gydsyniad pan fyddwn yn gofyn i chi am ganiatâd i ddefnyddio eich gwybodaeth mewn ffordd benodol, a’ch bod yn cytuno i hyn (er enghraifft pan fyddwch yn llenwi Ffurflen Awdurdodi yn cytuno i ni gysylltu ag asiantaeth/sefydliad ar eich rhan). Pan fyddwn yn defnyddio eich gwybodaeth at ddiben sy’n seiliedig ar gydsyniad, mae gennych yr hawl i dynnu eich cydsyniad yn ôl unrhyw bryd.

**9. Sut y byddwn yn cyfathrebu â chi**

Mae angen i Dai Gogledd Cymru gyfathrebu â’n tenantiaid, preswylwyr a defnyddwyr gwasanaeth o dan sail gyfreithiol y contract. Bydd hyn fel arfer yn ysgrifenedig, trwy e-bost neu dros y ffôn. Bydd y cyfathrebu hyn yn gysylltiedig â darparu gwasanaeth.

Dim ond gyda'r rhai a enwir ar y cytundeb neu'r rhai a awdurdodwyd (dros dro neu'n barhaol) gennych chi y byddwn yn trafod neu'n cyfathrebu manylion eich tenantiaeth neu brydles. Gallwch awdurdodi rhywun dros dro (ar lafar dros y ffôn) neu'n barhaol (yn ysgrifenedig).

Gallwch hefyd ddewis cyfathrebu trwy ein bot sgwrsio a sgwrs fyw trwy'r [wefan](https://www.nwha.org.uk/) .

**'Cyfathrebiadau Marchnata' wedi’u cysylltu’n agos â’n gwerthoedd**

Bydd Tai Gogledd Cymru yn anfon gohebiaeth atoch am y canlynol:

* Cyfleoedd yn TGC, gan gynnwys ymgysylltu â thenantiaid, hyfforddiant a digwyddiadau
* Cyfleoedd swyddi, gyrfaoedd, gwirfoddoli a phrofiad gwaith
* Gwybodaeth ychwanegol gan gynnwys iechyd a lles
* Rhoi gwybod i chi beth sy'n digwydd yn TGC e.e. derbyn ein cylchlythyr tenantiaid Clwb Seren.

Rydym yn ystyried bod anfon Cyfathrebiadau Marchnata atoch drwy e-bost a neges destun o fewn ein buddiannau cyfreithlon. Fodd bynnag, rydym yn cydnabod nad yw pawb am i ni gysylltu â nhw fel hyn. Os nad ydych am i ni gysylltu â chi fel hyn gallwch gysylltu â ni gyda'r pwnc 'OPTIO ALLAN'.

Nid oes unrhyw fwriad i farchnata cynnyrch neu wasanaethau trydydd parti i chi.

Bydd unrhyw beth a hyrwyddir yn rhad ac am ddim ac wedi'i amlinellu'n glir er budd cymdeithasol neu hyrwyddo lles.

**10. Eich hawliau, yr hawl i gwyno a Swyddfa’r Comisiynydd Gwybodaeth**

**Hawliau mynediad, cywiro, dileu a chyfyngu**

**Eich dyletswydd i roi gwybod i ni am newidiadau**

Mae’n bwysig bod y wybodaeth bersonol sydd gennym amdanoch yn gywir ac yn gyfredol. Rhowch wybod i ni os bydd eich gwybodaeth bersonol yn newid yn ystod eich perthynas â Tai Gogledd Cymru.

**Eich hawliau mewn cysylltiad â gwybodaeth bersonol**

O dan rai amgylchiadau, yn ôl y gyfraith mae gennych yr hawl i’r canlynol:

* **Gofyn am fynediad (a elwir yn gyffredin yn "Gais Gwrthrych am Wybodaeth"**  Mae hyn yn eich galluogi i ofyn am gopi o'r wybodaeth bersonol sydd gennym amdanoch ac i wirio ein bod yn ei phrosesu'n gyfreithlon.
* **Gofyn am gywiro’r** wybodaeth bersonol sydd gennym amdanoch. Mae hyn yn eich galluogi i gael unrhyw wybodaeth anghyflawn neu anghywir sydd gennym amdanoch wedi'i chywiro.
* **Gofyn am ddileu** eich gwybodaeth bersonol. Mae hyn yn eich galluogi i ofyn i ni ddileu neu dynnu gwybodaeth bersonol lle nad oes rheswm da i ni barhau i'w phrosesu. Mae gennych hefyd yr hawl i ofyn i ni ddileu neu dynnu eich gwybodaeth bersonol lle rydych wedi arfer eich hawl i wrthwynebu prosesu (gweler isod).
* **Gwrthwynebu prosesu** eich gwybodaeth bersonol lle’r ydym yn dibynnu ar fudd cyfreithlon (neu fudd trydydd parti) a bod rhywbeth am eich sefyllfa benodol sy’n peri i chi fod eisiau gwrthwynebu prosesu ar y sail hon. Mae gennych hefyd yr hawl i wrthwynebu lle rydym yn prosesu eich gwybodaeth bersonol at ddibenion marchnata uniongyrchol.
* **Gofyn am gyfyngiad ar brosesu** eich gwybodaeth bersonol. Mae hyn yn eich galluogi i ofyn i ni atal prosesu gwybodaeth bersonol amdanoch, er enghraifft os ydych am i ni sefydlu ei chywirdeb neu'r rheswm dros ei phrosesu.
* **Gofyn am drosglwyddo** eich gwybodaeth bersonol i barti arall.

Os ydych eisiau adolygu, gwirio, cywiro neu ofyn am ddileu eich gwybodaeth bersonol, gwrthwynebu prosesu eich data personol, neu ofyn i ni drosglwyddo copi o'ch gwybodaeth bersonol i barti arall, cysylltwch â'r Swyddog Diogelu Data a gofyn am gopi o'r Polisi a Ffurflen Mynediad Gwrthrych neu lawrlwythwch y ffurflen yn <https://www.nwha.org.uk/cy/amdanom-ni/diogelu-data/>.

**Hawl i Gwyno a Swyddfa’r Comisiynydd Gwybodaeth**

Mae gennych yr hawl i gwyno am unrhyw fater yn ymwneud â'n gwasanaeth, gan gynnwys sut rydym yn defnyddio eich data personol: Yn y lle cyntaf, cysylltwch â'n tîm Gwasanaethau Cwsmeriaid. Os dymunwch wneud cwyn, codi pryder neu ofyn cwestiwn am eich data personol, gallwch wneud hynny drwy gysylltu â’r Swyddog Diogelu Data ar: 01492 572727 neu drwy e-bost [Gareth.roberts@nwha.org.uk](mailto:Gareth.roberts@nwha.org.uk) .

Os ydych yn dal yn anfodlon ar ein gwasanaeth gallwch gwyno i Wasanaeth yr Ombwdsmon Gwasanaethau Cyhoeddus yn <http://www.housing-ombudsman.org.uk/>

Os dymunwch gwyno am ein defnydd o’ch data personol, gallwch gwyno i

Swyddfa Comisiynydd Gwybodaeth y DU (ICO) yn: 2il Lawr, Tŷ Churchill, Ffordd Churchill, Caerdydd CF10 2HH

Ffôn: 016 2554 5297 – Siaradwyr Cymraeg ar gael hefyd

E-bost: [wales@ico.org.uk](mailto:wales@ico.org.uk)

Gwefan: <https://ico.org.uk/>

**11. Adolygu a Newidiadau i'r Hysbysiad Preifatrwydd hwn**

Mae Hysbysiad Preifatrwydd Tai Gogledd Cymru yn cael ei ddiweddaru’n rheolaidd gyda newidiadau yn y gyfraith a bydd yn cael ei adolygu’n flynyddol. Diweddarwyd y fersiwn hon ar **27 Ionawr 2022.**

Bydd y fersiwn lawn ddiweddaraf ar gael ar ein gwefan yn  [https://www.nwha.org.uk/cy/amdanom-ni/diogelu-data/](https://www.nwha.org.uk/about-us/data-protection/).